**Úplné znenie pravidiel súťaže (Štatút súťaže)**

**“Súťaž Lazy bag“**

(ďalej len „štatút“)

K účasti na súťaži „Lazy bag“ (ďalej len „súťaž“) je potrebné užívateľské konto na Facebooku.

**Usporiadateľ súťaže:**

Súťaž organizuje spoločnosť Slovenská inovačná a energetická agentúra, so sídlom Bajkalská 27, 827 99 Bratislava (ďalšie bližšie detaily sú uvedené nižšie)

**Slovenská inovačná a energetická agentúra bola zriadená ako štátna príspevková organizácia rozhodnutím ministra hospodárstva Slovenskej republiky č. 63/1999 s účinnosťou od 1. mája 1999.**

**Názov organizácie:**

Slovenská inovačná a energetická agentúra

**IČO:** 00002801

**IČ DPH:** SK 2020877749

**Sídlo:** Bajkalská 27, 827 99 Bratislava

**Štatutárny orgán:**  Stanislav Jurikovič

**Zriaďovateľ:** Ministerstvo hospodárstva SR

**Forma hospodárenia:** Príspevková organizácia

Účasť na súťaži sa riadi nasledujúcimi podmienkami a pravidlami (ďalej aj ako „podmienky súťaže“ alebo „pravidlá súťaže“):

**1. Účasť v súťaži**

Zodpovednosť za splnenie podmienok účasti v súťaži nesie súťažiaci. Súťažiacim sa môže stať každá fyzická osoba, ktorá dosiahla vek 13 rokov, má vytvorené vlastné užívateľské konto na Facebooku, adresu pre doručovanie na území Slovenskej republiky a súhlasila s týmito podmienkami účasti na súťaži (ďalej len „súťažiaci“). Usporiadateľ si vyhradzuje právo overiť vek výhercu ktorejkoľvek výhry tak, že ho vyzve na predloženie dokladu totožnosti. Osoby mladšie ako 18 rokov a osoby bez plnej spôsobilosti na právne úkony sa môžu zúčastniť súťaže len so súhlasom zákonného zástupcu. Ak sa súťaže zúčastní súťažiaci mladší ako 18 rokov alebo súťažiaci, ktorý nemá spôsobilosť na právne úkony v plnom rozsahu z iného dôvodu, má sa za to, že sa súťaže zúčastňuje s predchádzajúcim výslovným súhlasom jeho zákonného zástupcu, ktorý v plnom rozsahu súhlasí s pravidlami a podmienkami súťaže a udeľuje príslušné ďalšie súhlasy podľa ustanovení tohto štatútu. Zákonný zástupca súťažiaceho preukáže v prípade výhry náležite svoju i súťažiaceho totožnosť. Ak je výherca neplnoletý alebo nie je oprávnený na právne úkony v plnom rozsahu, cenu obdrží po potvrdení výhry prostredníctvom svojho zástupcu. Súťažiaci potvrdí svoj súhlas s týmito podmienkami súťaže pridaním komentára pod príspevok Žiť energiou, ktorým sa vyhlásila súťaž Lazy bag na sociálnej sieti Facebook. Súťažiaci týmto zároveň prehlasuje a potvrdzuje, že spĺňa podmienky účasti a pravidiel súťaže. Účasť na súťaži nie je spoplatnená.

**2. Vylúčenie určitých osôb zo súťaže**

V prípade, že súťažiaci poruší tieto podmienky účasti, Slovenská inovačná a energetická agentúra si vyhradzuje právo na jeho vylúčenie zo súťaže.

**3. Priebeh a realizácia súťaže**

Súťažiaci vstupuje do súťaže pridaním fotografie Screen obrazovky telefónu prostredníctvom komentára pod príspevok Žiť energiou týkajúci sa súťaže na facebookovej stránke Žiť energiou (ďalej len „súťažný príspevok“). V komentári súťažiaci pridá Screen obrazovky telefónu z hry Ozíci s jeho najvyšším dosiahnutým výsledkom v tejto hre, s ktoroukoľvek postavičkou.

Hru Ozíci si môžete stiahnuť vo vašich obchodoch s aplikáciami.

Súťaž trvá v čase od 1.12.2022 do 17.2.2023. Komentáre, ktoré budú pridané po tomto termíne, nebudú zaradené do žrebovania.

Dbajte však na nasledovné: Súťaž a súťažné komentáre účastníkov zostávajú viditeľné pre každého návštevníka Facebook stránky: Žiť energiou a Slovenská inovačná a energetická agentúra (na tejto bude súťažný príspevok prezdieľaný). Máte možnosť Váš komentár kedykoľvek zmazať. Pokiaľ však zmažete vlastný komentár ešte pred oznámením o výhre, nemôžete sa ďalej zúčastňovať na súťaži.

**4. Vyhodnotenie výhercov**

Vyhodnotenie výhercov sa uskutoční v sídle usporiadateľa do 5 pracovných dní od ukončenia súťaže zo všetkých súťažiacich, ktorí v termíne od 1.12.2022 do 17.2.2023 v súlade s týmito podmienkami súťaže pridajú komentár s fotografiou Screen obrazovky telefónu na súťažné zadanie pod príspevok Žiť energiou týkajúci sa súťaže na sociálnej sieti Facebook podľa bodu 3 tohto štatútu. Zo všetkých komentárov, ktoré spĺňajú súťažné zadanie budú vyžrebovaní traja výhercovia s najvyšším nahraným skóre v hre Ozíci. Jeden súťažiaci môže vyhrať maximálne jednu výhru. Výhercovia budú informovaní o tom, že súťaž vyhrali do siedmich pracovných dní od uskutočnenia žrebovania Slovenskou inovačnou a energetickou agentúrou **formou komentára pod ich súťažnými komentármi** na facebookovej stránke Žiť energiou alebo  súkromnou správou prostredníctvom Facebooku. V komentári bude uvedené  kedy a za akých podmienok im budú výhry doručené. Ak sa výherca neprihlási Slovenskej inovačnej a energetickej agentúre na e-mail: markom@siea.gov.sk a neposkytne Slovenskej inovačnej a energetickej agentúre svoje kontaktné údaje do 5 kalendárnych dní odo dňa oznámenia informácie o výhre, zanikne jeho nárok na výhru a výhra zostáva v prospech usporiadateľa a ten si vyhradzuje právo vybrať náhradného výhercu, toto právo však nemusí využiť. Rovnaký postup sa uplatní aj v prípade zrieknutia sa výhry výhercom. Vyplatenie peňažného plnenia výmenou za výhry nie je možné. Komentáre, ktorých obsah je v rozpore s právnymi predpismi, dobrými mravmi, alebo ktoré sú hanlivé alebo urážlivé, nesmú byť pridávané pod príspevok týkajúci sa súťaže. Usporiadateľ si vyhradzuje právo vylúčiť takéto komentáre zo súťaže.

**5. Výhry**

Usporiadateľ v zmysle týchto podmienok súťaže odovzdá výhercom v súťaži nasledovné výhry:

3x Lazy bag

Výhra bude výhercovi doručená v priebehu roka 2023. Výhra sa môže čiastočne líšiť od výhry uvedenej počas komunikácie súťaže. Nie je možné sa odvolať voči výsledkom súťaže. Na výhru nie je právny nárok.

Usporiadateľ nehradí súťažiacim žiadne náklady, ani neplní žiadne odvodové povinnosti, ktoré im prípadne vzniknú z dôvodu ich účasti v súťaži, resp. v súvislosti s výhrou v súťaži. Výherca nemôže právo na výhru previesť na tretiu osobu. Usporiadateľ má právo výhru výhercovi súťaže neodovzdať v prípade, ak výherca súťaže nesplnil alebo porušil niektoré z ustanovení týchto podmienok súťaže. Usporiadateľ si vyhradzuje právo konečného rozhodnutia, či podmienky stanovené výhru boli splnené, alebo nie.

Spôsob odovzdania výhry: Výherca si môže cenu prevziať osobne v sídle Slovenskej inovačnej a energetickej agentúry, alebo mu bude zaslaná poštou na adresu, ktorú oznámi formou súkromnej správy prostredníctvom Facebooku. . Poštovné hradí Slovenská inovačná a energetická agentúra.

**6. Zmena podmienok súťaže /Ukončenie súťaže**

Slovenská inovačná a energetická agentúra si vyhradzuje právo kedykoľvek bez predchádzajúceho upozornenia zmeniť podmienky účasti alebo skrátiť, predĺžiť, ukončiť či prerušiť celú súťaž alebo ich časti. Toto platí najmä, nie však výlučne  v prípadoch, ak sa vyskytnú okolnosti, ktoré by mohli obmedziť alebo zabrániť riadnemu priebehu súťaže, ako napr. výskyt počítačových vírusov, chyby softvéru a hardvéru a / alebo iné technické dôvody, ktoré nie sú spojené iba s nezávažným obmedzením. Toto platí aj v prípade, ak je priebeh súťaže prerušený alebo ukončený  z právnych dôvodov, ako aj pri manipulácii alebo pokusoch o manipuláciu, ktoré by mali vplyv na správu, bezpečnosť, integritu a / alebo správny a riadny priebeh súťaže. Ak je prerušenie alebo ukončenie súťaže spôsobené správaním sa účastníka súťaže, je usporiadateľ oprávnený žiadať od tohto účastníka súťaže náhradu škody tým vzniknutej. Zmeny podmienok účasti na súťaži, resp. aktualizované úplné znenie podmienok účasti na súťaži (so zapracovanými doplneniami) usporiadateľ zverejní rovnakým spôsobom ako pôvodný štatút (podmienky súťaže).

**7. Ostatné**

Tieto podmienky účasti a celý právny vzťah medzi súťažiacimi a Slovenskou inovačnou a energetickou agentúrou podliehajú výlučne právu Slovenskej republiky. Ak by boli jednotlivé ustanovenia podmienok účasti na súťaži neplatné alebo sa stali neplatnými, ostáva platnosť ostatných podmienok účasti nedotknutá. Úplné znenie podmienok účasti na súťaži je dostupné po celý čas trvania súťaže v sídle Slovenskej inovačnej a energetickej agentúre a na webovej stránke [www.siea.sk](http://www.siea.sk).

**8. Ochrana osobných údajov**

Usporiadateľ ponúka možnosť zúčastniť sa súťaže na facebookovej stránke Žiť energiou. Účasťou v súťaži (pridaním komentára pod príspevok Žiť energiou týkajúci sa súťaže Lazy bag) vyjadruje súťažiaci súhlas s podmienkami súťaže a zaväzuje sa ich naplno dodržiavať. Zároveň v súlade s príslušným Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej aj ako „nariadenie“) udeľuje súťažiaci Slovenskej inovačnej a energetickej agentúre súhlas na spracovanie osobných údajov (ďalej aj ako „osobné údaje“) poskytnutých v rámci súťaže (v rozsahu - oslovenie, meno, priezvisko, kontaktná adresa, kontaktné telefónne číslo, prípadne e-mail, označenie facebookového profilu a eventuálne aj vek, čo platí aj v prípade zákonného zástupcu), a to až do uplynutia stanovenej doby uchovávania alebo do písomného odvolania tohto súhlasu zaslaného usporiadateľovi poštou doporučene na adresu sídla, alebo e-mailom na markom@siea.gov.sk. Osobné údaje, ktoré boli usporiadateľovi odovzdané v rámci účasti na súťaži, budú použité výlučne na účely realizácie súťaže a marketingovej propagácie usporiadateľa (zaslanie výhry, príp. overenie veku, zverejnenie nevyhnutných osobných údajov výhercu). Poskytnuté údaje budú usporiadateľom v prípade výhercu spracúvané po dobu 6 mesiacov od odovzdania výhry, následne budú vymazané v súlade s príslušnými právnymi predpismi.

Po odvolaní súhlasu nie je však ďalšia účasť na súťaži možná. Usporiadateľ poučuje súťažiaceho, že poskytnutie osobných údajov súťažiacim je dobrovoľné. Súťažiaci, ktorý poskytol osobné údaje, zodpovedá za to, že poskytnuté osobné údaje sú správne, úplné, aktuálne a pravdivé a je oprávnený ich usporiadateľovi poskytnúť na spracúvanie v súlade s nariadením. Súťažiaci zapojením sa do súťaže potvrdzuje, že sú mu známe všetky potrebné informácie podľa nariadenia, najmä identifikačné údaje usporiadateľa ako prevádzkovateľa, účel spracúvania osobných údajov (realizácia súťaže a marketingová propagácia usporiadateľa), zoznam spracúvaných osobných údajov (oslovenie, meno, priezvisko, kontaktná adresa, e-mail a kontaktné telefónne číslo, označenie facebookového profilu a eventuálne aj vek), že bol poučený o dobrovoľnosti poskytnutia osobných údajov, čase platnosti udeleného súhlasu, ako aj skutočnosť, že bol poučený o svojich právach ako dotknutej osoby v zmysle nariadenia (uvedené informácie sú dostupné na internetovej stránke usporiadateľa www.siea.sk). Účasťou v súťaži súťažiaci taktiež vyjadruje súhlas s bezodplatným zverejnením osobných údajov v masovokomunikačných prostriedkoch, a to na internete, a to v prípade, že sa stane výhercom výhry. Údaje poskytnuté súťažiacim môžu byť spracúvané elektronicky. Prevádzkovateľom v zmysle nariadenia je usporiadateľ súťaže. Súťažiaci, ktorý poskytol usporiadateľovi osobné údaje, má právo na prístup k osobným údajom (čl. 15 ods. 1 nariadenia), t. j. právo požadovať bezplatné poskytnutie  informácii  o osobných údajoch, ktoré o ňom  usporiadateľ spracúva a ďalšie práva podľa nariadenia, ak napríklad zistí, že  usporiadateľ porušuje svoje povinnosti vyplývajúce z vyššie uvedeného nariadenia, a má právo požadovať opravu nesprávnych osobných údajov (čl. 16 nariadenia), ako aj právo na výmaz osobných údajov (čl. 17 nariadenia)  a na obmedzenie spracúvania osobných údajov (čl. 18 nariadenia) usporiadateľom, ktorý bude postupovať v súlade s príslušnými právnymi predpismi (vrátane predpisov o archívoch a registratúre). Ak ste spracúvané osobné údaje poskytli sami, máte právo na prenosnosť údajov podľa čl. 20 nariadenia.

Vo vyššie uvedených prípadoch alebo v prípade otázok alebo sťažností sa môžete písomne alebo prostredníctvom e-mailu obrátiť na zodpovednú osobu pre oblasť ochrany osobných údajov. Ak máte podozrenie, že spracúvanie Vašich osobných údajov, ktoré sa Vás týka, je v rozpore s nariadením alebo došlo k porušeniu Vašich práv pri spracúvaní osobných údajov, môžete Úradu na ochranu osobných údajov Slovenskej republiky podať návrh na začatie konania o ochrane osobných údajov.

Kontaktné údaje zodpovednej osoby:

Zodpovednú osobu Slovenskej inovačnej a energetickej agentúry pre oblasť ochrany osobných údajov môžete kontaktovať elektronicky na e-mailovej adrese jana.senkova@siea.gov.sk alebo písomne na adrese Slovenská inovačná a energetická agentúra, Bajkalská 27, 827 99 Bratislava**.**

**9.Upozornenie**

Táto súťaž nie je realizovaná v spojení so spoločnosťou Facebook a nie je žiadnym spôsobom Facebookom sponzorovaná, propagovaná, podporovaná alebo organizovaná. Facebook nemá voči súťažiacim žiadne záväzky. Príjemcom informácií, ktoré účastník súťaže poskytne, nie je Facebook, ale Slovenská inovačná a energetická agentúra.

V Bratislave dňa 30. novembra 2022